text: ЧОУ св.София :: BG-Mamma
  ЧОУ св.София
  11 апр. 2011, 16:37 ч.
  не открих актуални теми и коментари за ЧОУ св. София, а ме интересува мнението на родители, чиито деца учат там.
  P.S.: толкова ли е зле положението?! никой ли не си е дал детето там?!?!
  Последна редакция: вт, 12 апр 2011, 10:15 от DanyZ
  # 1 13 апр. 2011, 09:52 ч.
  ако съм объркал темата/форума кажете моля, за да публикувам въпроса си другаде.
  Много ми е важно да събера мнения от хора, които имат какво да кажат по темата от опит.
  ...или пък няма такива хора
  # 2 13 апр. 2011, 10:30 ч.
  Това е стара тема ,но може да ти е от полза. http://www.bg-mamma.com/index.php?topicrefid=18;topic=366443.0
  # 3 13 апр. 2011, 11:13 ч.
  Мерси. прегледал съм темата, но освен, че е на около година, там по-скоро се сравняват св. София със св.Георг,и което не ми е казус.
  # 4 3 май 2011, 15:18 ч.
  Защо държиш детето ти да учи в ЧОУ .Аз съм чувала много лоши отзиви за частните училища и то от учителка която е преподавала в такова.
  # 5 4 май 2011, 07:18 ч.
  Здравей Danyz, моята дъщеря учи там до миналата година, тази я преместих. Имам много забележки по повод това училище. Навремето, когато го избирах, се ориентирах точно тук, във този форум, и сбърках. Не,че училището е лошо, учителите преподават добре. Но едно училище може да бъде добро за много деца, но това да не е твоето. Зависи какви са твоите очаквания. Препоръчвам ти да посетиш всички училища, които си харесала и да се срещнеш с директора/собственика , не с PR-те, педагозите и всякавидруги фронтмени. Облика на едно училище се определя и налага от директора. Тогава следвай твоята интуиция и вероятността да сгрешиш е по-малка.
  # 6 4 май 2011, 08:01 ч.
  Подкрепям мнението на Settler. И аз бях чувала отлични отзиви за училището. И макар да видях и положителни неща в него, за моето дете не се оказа добро място.
  Затова избор на училище се прави и според детето, според изискванията и нагласите на родителите, според местоположението спрямо дома дори.
  # 7 4 май 2011, 10:41 ч.
  Цитат на: Prizma в ср, 04 май 2011, 08:01
  Напълно подкрепям ! Универсален идеален избор няма. Всеки прави преценка на база собствените си изисквания. Аз например съм с положителен опит - синът ми завърши преди 5 години и съм много доволна. Сега, когато избирахме предучилищна група за дъщерята пак се спряхме на същото училище. Много ни беше приятно, че учителите не са се сменили през годините, а материалната база се е развила към по-добро. Решаващо за избора ни беше, че малката много хареса училището и пробния ден, който прекара там (това е част от процедурата по приема).
  # 8 8 май 2011, 16:00 ч.
  синът ми учи в Света София и мога да споделя мнение.....не много добро
  Първо като го приемаха за първи клас той можеше да чете и смята, от тях се очакваше да го научат да пише ръкописно - не го направиха
  Второ при наличие на само 16 деца в клас, синът ми редовно е писал-недописал т.е. учителят не обърща внимание, че някое дете не следи урокът и не внимава в час
  Трето постоянно възлагат някакви проекти на децата, с което изцяло ангажират времето на родителите с глупости, като в същото време синът ми не знае таблицата за умножение
  Неискам да споменавам че детето редовно яде таратор със салата /от две краставици и маслинка/ за обяд - няма ли учител да види и да каже на детето да се нахрани както трябва?
  С две думи няма никакво отношение на учителите към децата - а те са на по 6 - 7 годиники -синът ми най редовно се връща без яке, по анцунг та дори и в петък, когато трябва да си приберат с раници, той е без - няма кой да го види и да му напомни да си вземе вещите
  Единствените ми добри впечатления са от учителката по английски. Обучението е много добро, което единствено ще ми липсла след като го преместя.
  Та това е ..... огромна такса, никаква грижа за децата
  # 9 9 май 2011, 08:35 ч.
  Двете ми деца са в това училище - случва се някое да си забрави дрешка, случва се да са ги хранили с "бльонджи" /техен израз/, но за 6 години не се е случвало да се върнат без раница в петък, например! Колкото до обучението - малкият още в края на ПУК започна да пише ръкописно, не се занимавам с него допълнително. Никога не са ме занимавали с проекти, таблици и подобни "глупости". И по-нагоре имаше мнение, че няма "най-добро училище" - има "най-добро училище за МОЕТО дете".
  # 10 9 май 2011, 10:00 ч.
  Всъщност проектите са най-забавното нещо от всяко обучение и децата страшно се запалват. Това си е занимание за децата, а не за родителите им.
  # 11 9 май 2011, 13:29 ч.
  Забавляват се с проектите ако обаче те са съобразени с възраста им и не се налага да го правят родителите.
  # 12 9 май 2011, 14:32 ч.
  Цитат на: di74 в пн, 09 май 2011, 13:29
  Позволи ми да говоря от личен опит на родител и по конкретната тема във форума.
  # 13 9 май 2011, 14:33 ч.
  За проектите: обикновено са съобразени с възрастта им и наистина са много интересни. Дъщеря ми проектите по английски много отдавна си ги прави съвсем сама, за другите - помагам, но то е защото имам желание, двете се забавляваме, а и искам да й покажа по-интересни и нестандартни начини за изготвяне на един проект. Последно правихме 3Д макет на Италия от картон, глина, найлонови торбички, спагети и т.н. в една кутия от обувки.
  Иначе и аз подкрепям, че у-ще се избира според детето. Специално моето се чувства прекрасно в Св София.
  # 14 9 май 2011, 15:13 ч.
  Всъщност май няма спор по тема - всички се обединяваме около изречението "най-добро училище за МОЕТО дете".
  И понеже днес се върнах в детството ми с едни готини детски руски песнички, само ще споделя, че ако сега отново бях дете, това щеше да е МОЕТО училище.